160 “Heroes” – Mr Cansongs\ngener 11, 2016 febrer 28, 2016 Mr. Cansongs7 comentaris\nDe tots es sabuda la capacitat camaleònica de David Bowie per transformar-se en allò que calgui. Així ho ha fet tota la seva carrera, adoptant diversos aspectes i formes musicals, segons convingui. Leonard Zelig, conegut com l’home-camaleó, té les mateixes dots mimètiques que Bowie. Una tarda, sortint del super, Zelig i Bowie es troben up a up i, sense poder defugir l’envit, fidels a la seva naturalesa, l’un vol ser l’altre, l’altre vol ser l’un. Oficialment aquesta matinada David Bowie ha mort. En realitat és Leonard Zelig qui ha deixat aquest món. Bowie, que té l’aspecte del Zelig, volta tant campante, com si res. Continua anant al super i, ves a saber si hores d’ara ha adquirit l’aspecte d’algú o altre, tant pot ser un militar japonès com una ballarina amb tutú, no té manies. De la seva fesomia sols hi ha una cosa que no canvia. Els ulls. En té un de cada color. No es pot precisar de quin color és el dret i quin l’esquerro. Aquests van mutant cada cop que es miren al mirall. L’un vol ser l’altre, l’altre vol ser l’un.\nBrian Eno, camaleons, David Bowie, Heroes, Tony Visconti, Zelig\n159 “Mémoriale (…Explosante-fixe…originel)”\n7 thoughts on “160 “Heroes””\ngener 11, 2016 a les 11:02 pm\nestimat David Jones no has mort, t’has reinventat un cop més.\ngener 11, 2016 a les 11:20 pm\nHola Mr Cansongs: sin dudas es una gran pérdida. Fue un gran artista camaleónico por excelencia que marco a toda una generación. Recuerdo patente la película ” Laberinto ” que he visto en incontables ocasiones, no solo por su temática interesante si no que recuerdo que algunos de sus personajes me daban miedo y ternura , aunque reconozco que siempre he sido una miedica por excelencia 😜😜😜😜.\nComo Usted escribió Mr Cansongs se murió Leonard Zeling la persona, el artista David Bowie vivirá por siempre en sus canciones memorables que perduran por siempre. Sin olvidar que se despidió a lo grande dejando un regalo, su obra en plan hasta siempre.\nExcelente recordatorio Mr Cansongs hasta otra saludines😊😊😊😊\ngener 12, 2016 a les 10:56 am\nBon dia estimat Mr Cansongs. Es indiscutible que els de la nostre generació, el sol fet d’escoltar la veu d’en Bowie, ens produeix un viatge que ens trasllada als records mes amagats del nostre passat, sentint una mena de felicitat barrejada amb nostalgia.\nEs increible que un artista tan cambiant i tant evolutiu, estigui encara en primera plana del mon musical, en una época en que la música que es ven, es tot un producte fet a mida i sortit des-de le mateix motllo…\nS’acaba una época, es evident, i no es casualitat que gràcies a vosté, Sr Cansongs, hem sabut que dins del panorama musical, hi ha hagut una altre gran perdua que seguramet molts no coneixen, i que agraeixo infinitament, que l’hagi inclosa en el seu-nostre particular mon. Parlo de Pierre Voulez. Per els que no el coneguin, convido a que se l’escoltin amb atenció, una persona tant transgresora com David Bowie, en un mon, el de la música anomenada “classica”,que sovint no permet cap transgressió, de lo que ja està pre establert.\nSegurament en aquets moments, el Pierre i el David, n’estan preparant una de grossa!!\ngener 12, 2016 a les 11:29 pm\nÉs ben bé com dius. Han passat els anys. Han hagut canvis. Curiosament el teu homònim David Bowie s’ha mantingut a la palestra intentant sobreviure a tendències, modes i estils musicals. Adaptant-se al medi com un camaleó. Com aquell que desitja ser acceptat pel grup. Integràs al seu entorn. Per això la meva referència a Zelig, personatge d’un falç documental creat per Woody Allen que vol superar la seva inseguretat precisament mimetitzant-se amb tot allò que l’envolta i no sentir-se exclòs.\nFer això en el terreny artístic no és fàcil si es vol fer bé. Cal talent per fer-ho. David Bowie l’ha tingut. Hi han hagut moments d’excessos. Moments menys afortunats. Altres en que s’ha sabut envoltar de gent dels que ha extret l’energia suficient per remuntar el vol de nou. Però en el comput de la seva carrera el balanç és positiu. Se’n ha sortit.\nBoulez i Bowie junts? Per què no? Pot sortir alguna cosa realment explosiva. Alguna cosa fora d’aquest món.\nGràcies David per seguir el Cansongs.\nAquí va una altra perla…\ngener 14, 2016 a les 12:25 am\nLa contrasenya del Josep Rius (Josep de cal Ferro) continua extraviada. Mentre em toca fer el paper de mèdium i transmetre els comentaris via invocació. Per sort el missatge no ve del més enllà, sinó d’uns quants carrers més enllà.\nEl missatge diu així (Josep, manifestat…!!!)\nJordi, la desaparició del David Bowie ens ha commocionat a tots. Una de les icones del rock/pop i el “glam” de moltes generacions. Transgressor i provocador com el que més a banda de la seva faceta musical i el món de la moda també l’hauríem de recordar per ser un emancipat en defensar la llibertat sexual. Un tabú universal que encara no hem superat però gràcies a valents com ell s’han obert escletxes que de ben segur ja no es tornaran a tancar mai més.\nPosar una pedra en favor de les llibertats és sempre lloable. Tan de bo algun dia (tot arribarà) no ens calgui compungir-nos davant notícies com la mort per suïcidi de l’Alan, un jove transsexual de 17 anys al mes de desembre del 2015 a Barcelona. Víctima de la pressió i la incomprensió en el món escolar.\nHe regirat per internet per saber quan el vam anar a veure al Bowie a Barcelona (1987). Pel que es veu era el primer cop que visitava Espanya. Uns dies abans va estar al Vicente Calderón i després va venir al Miniestadi. En una gira anomenada “Glass Spider” que va ser tota una bomba en aquell temps. Deixo un parell de testimonis: quan van donar la notícia a TV3 (l’Angels Barceló era ben jove…) i el concert en si.\n(el que recordo del concert a banda de la seva espectacularitat és la gran veu d’en David –em va deixar mort- i que per allí i voltaven els Locomia, entre altres, amb els vanos donant glamour al show. Uns altres temps).\nCom tu comentes espero que volti tan campante… El seu esperit sempre estarà present en el cor de molts lluitadors en contra dels defensors de la repressió. Què és el rock, si no? Un crit al cel a favor de la llibertat! (potser el mateix que el primer homínid?)\nfebrer 27, 2016 a les 12:12 pm\nAfegeixo comentari al Mr. Cansongs algunes setmanes després del traspàs del Bowie. Ostres tu, m’ha tocat, sincerament! El dia que va sortir a la llum el darrer treball vaig quedar sorprès pels 2 vídeos que hi havia voltant per la xarxa: “Blackstar” i “Lazarus”. En la primera visió no els vaig entendre però, es clar, en saber de la seva mort, al cap d’un parell de dies, la lectura dels temes ja va ser diferent. Em trec el barret una vegada més davant del Bowie. Molt, mooolt gran!!\nI, com també m’ha passat amb d’altres dels grans que ens han anat deixat, llavors, m’agafa per escoltar i escoltar dies i dies totes les discografies nit i dia de forma sencera. Mira, aquest directe del “Heroes” el trobo deliciós.\nAquí va i fins a la propera!\nfebrer 28, 2016 a les 11:01 am\nQuan cau un dels nostres caiem una mica tots. I sí és un dels grans el sotrac encara és més gros. Ens fa adonar del pas del temps. Un temps que sols podem reviure en preterit mitjançant, sobretot, la música.\nCompte amb Blackstar, un bon treball. Un digne comiat.\nGran versió la que proposes!\nRespon a antoni seres Cancel·la la resposta


Llibres llegits i per llegir: de març 2011\nEncara mai no he tingut novia i quan em miro a l’espill i veig aquests ulls petits i marrons, el nas com una carxofa en mig de la cara rodona i uns llavis fins i pràcticament inexistents sé que no en tindré mai. Pensareu que potser no n’hi ha per tant, però, li hauríem d’afegir una cicatriu bastant lletja que em desfigura la part dreta del rostre. No molt, però el suficient perquè sigui desagradable. Quan he fet algun intent per sortir amb una de les noies de l’oficina o amb alguna veïna, he tingut un no per resposta. Ja hi estic acostumat, a l’escola ja em passava.\nPerò no és això el que us volia explicar. Desgràcies o frustracions tothom en té. És una altra cosa i en voldria l’opinió. Com sabeu visc a Venècia, aquest de la foto sóc jo. Fa un any em vaig disfressar i casualment vaig conèixer una noia que anava amb la mateixa disfressa que la meua. Vam passar una tarda i una nit que encara les recordo com les més felices de la meua vida. Jo no em vaig treure la màscara, no m’ho va demanar; però, ella tampoc no es va desprendre de la seua.\nAvui de nou és carnaval i sé que tornarem a gaudir d’estar junts. Vam prometre que ens vestiríem igual i que ens trobaríem al mateix lloc. Un dia de joia exultant per mi, l’excepció d’aquests mesos anodins i monòtons. I no m’aixecaré la carota. Ella, tampoc. Millor així, no?\nPublicat per kweilan a 22:43 13 comentaris:\nPublicat per kweilan a 22:11 20 comentaris:\nNo ha fet una tarda tan lluminosa i tan primaveral com ahir però tanmateix he sortit a caminar. He arribat fins al riu i he creuat per la passarel.la nova. Una estructura moderna que comunica les dos parts de la ciutat. El Segre, indiferent als humans que anem amunt i avall, corria cap al seu destí sense cap obstacle que l’aturés. La Seu Vella fidel quedava a la meua esquena i es confabulava amb el verd intens de les vores del riu per donar una estampa agradable, que convidava a meditar en el meu proper apunt.\nJa fa dies que li vaig donant voltes al tema de l’escriptor i els seus personatges. Entenc ara la frase de Flaubert “Madame Bovary c’est moi” que sempre havia interpretat com una identificació d’ell mateix amb l’Emma però crec que també la va dir perquè la sentia propera, la coneixia profundament, perquè l’estimava, en definitiva.\nHe baixat les escales que porten a prop de l’aigua mentre considerava que molts crítics han dit que Cervantes estimava tant el Quixot, que va permetre que recuperés la lucidesa abans de morir. I he recordat, de sobte –no sé com-, que quan vaig llegir San Manuel Bueno, màrtir de l’ Unamuno, ja fa molts anys, em va quedar la impressió que l’autor patia tant com el protagonista i que li feia companyia en aquells dubtes, que eren els seus.\nI mentre el riu avançava cap a llocs més llunyans, he pensat en el privilegi que deu suposar tenir totes aquestes criatures al teu voltant. Perquè les estimes, perquè les has creat, perquè et fan companyia, perquè han sortit de la teua imaginació. I encara que després, en el transcurs de la creació, agafin volada i es rebel·lin i facin coses que potser no són correctes, l’escriptor les sent tan seues que segur que li deixen un senyal indeleble dins del seu cor. Segur que el seu amor per elles és per sempre.\nPublicat per kweilan a 23:05 22 comentaris:


CiU i ERC pacten aturar el consorci sanitari de Lleida | Ràdio Lleida | Cadena SER\n08 de mayo de 2021 Actualizado a las 10:18 CEST\nCiU i ERC pacten aturar el consorci sanitari de Lleida\nLa Marea Blanca creu que és una “tàctica electoral” i demana al govern que “enterri” definitivament el projecte perquè creu que el territori ja s'hi ha posicionat clarament en contra.\nEl conseller de Salut, Boi Ruiz, aquest dijous al ple del Parlament / ACN\n30/04/2015 - 17:02 h. CEST\nEl consorci havia tensat les relacions entre CiU i ERC, durant les últimes setmanes, fins al punt que el president Artur Mas va posar en dubte la data de les eleccions del 27 de setembre, argumentant que els republicans no estaven complint el pacte d’estabilitat. Conscients que havien de rebaixar la tensió, els dos socis van estar negociant aquest dimecres i aquest dijous al matí han tancat els serrells d’un acord.\nALBA VERGES, diputada ERC: 'hem aconseguit en aquesta moció d’ERC poder fer un acord amb CiU'\nLa diputada d’ERC Alba Vergés, ha explicat que “hem aconseguit en aquesta moció d’ERC poder fer un acord amb CiU que, realment diu, escolta això s’atura, i CiU hi està d’acord fins que no es pugui arribar a aquest consens”. Un consens, ha afegit, que “és l’aval de tothom a encetar aquest projecte que és important”.\nASSUMPCIÓ LAÏLLA, diputada de CiU: “volem consens però també volem el consorci”\nL’acord també inclou el compromís del govern de presentar un informe amb totes les al·legacions que s’han rebut durant el període d’informació pública. La diputada convergent, Assumpció Laïlla, ha agraït el gest d’ERC però deixa clar que no renuncien tirar endavant amb el consorci més endavant: “volem consens, però també volem el consorci, compartim que és una eina positiva per al territori”.\nGERARD SALA, portaveu Marea Blanca: 'són posicionaments tàctics amb vista electoral'\nPerò l’oposició no se’n refia de CiU. ICV diu que cal una consulta a Lleida. Tampoc se’n refia la Marea Blanca que veu en aquesta decisió una “tàctica electoral” a les portes de la campanya municipal. El seu portaveu Gerard Sala, demana que el govern “enterri” definitivament el projecte, perquè “al carrer ja està enterrat”. I ha recordat les més de 38.000 signatures que es van recollir en contra de la creació d'aquest nou ens o les més d'11.000 al·legacions que han presentat als estatus.


▷ Lampistas Badia de Vallès ✔【 93 494 00 89 】\nLampistas Barcelona » Lampistas Badia de Vallès\nSom una empresa de lampistas Badia de Vallès de gran reputació que compta amb una gran experiència en el món de la fontaneria. Portem anys ajudant als nostres clients, portem anys solucionant tota mena de problemes, incidències i urgències dels que acudeixen a nosaltres. La satisfacció dels nostres clients és primordial per a nosaltres .\nCreiem que una empresa de lampistes a Badia de Vallès ha de ser capaç d'estar a l'altura de les circumstàncies, per aquest motiu ens esforcem dia rere dia, any rere any, a brindar el millor servei i la millor atenció possible . Estem convençuts que no trobarà millors professionals de sector, estem convençuts que una vegada que contracti els nostres serveis, no desitjarà tornar a provar cap altra empresa.\nComptem amb un equip de lampistes Badia de Vallès de gran experiència i preparació, professionals altament qualificats i capacitats per poder exercir qualsevol classe de treball de fontaneria a Badia de Vallès que es pugui presentar, des de treballs de gran simplicitat fins a treballs de dificultat. Podem fer-nos càrrec de qualsevol treball .\nCom lampistas urgents Badia de Vallès podem atendre en qualsevol moment del dia i de la nit, qualsevol dia de la setmana i de l'any. És a dir, que treballem les 24 hores del dia i els 365 dies a l'any . No importa si és de matinada o un dia festiu , nosaltres sempre estarem a l'altre costat de telèfon per atendre-i prestar-li els nostres serveis.\nEstem totalment convençuts que la nostra empresa és la millor opció que té al seu abast, estem totalment convençuts que quan provi els nostres serveis, no desitjarà provar una altra empresa de fontaneria. Contacti'ns , expliqui'ns el seu problema i nosaltres l'atendrem el més aviat possible per poder resoldre qualsevol tipus de problema.\nTreballem en tot model d'instal·lacions de fontaneria a Badia de Vallès : domicilis, polígons, botigues, edificis oficials, comunitats de veïns ... Som lampistas barats de Badia de Vallès actualment tenim uns preus sense parangó . Donem els preus més baixos de el sector, tant pel que fa a les hores (preu lampista) com al que es fa a l'material col·locat. Intentem que el material tingui una relació perfecta entre preu i qualitat oferta. El nostre equilibri el trobem en material de primera línia de marques de comprovat renom, que ens garanteixen un resultat correcte.\n1 Els millors lampistas Badia de Vallès ECONÒMICS\n1.1 Serveis urgents de fontaneria a Badia de Vallès\n2 Lampistas barats a Badia de Vallès\nEls millors lampistas Badia de Vallès ECONÒMICS\nAra bé, en ambdós casos som lampistas de Badia de Vallès barats . Els temps van canviant i avui en dia no es pot presentar-se a la feina amb un bufador de lampista o amb una clau de lampista. La realitat és més complexa i cal actuar des d'una posició de professionalitat. Els lampistes a Badia de Vallès tenen l'educació i les eines necessàries per enfrontar-se a situacions veritablement enrevessades i trobar la solució en un espai rècord. Oferim tot tipus de avaries de fontaneria i calefacció , des d'instal·lacions d'aigua calenta fins a la reparació de fuites en canonades. No hi ha en Badia de Vallès lampistas que tinguin les qualitats que nosaltres donem.\nServeis urgents de fontaneria a Badia de Vallès\nComplim amb els temps acordats. És bastant important que conegui que som lampistas 24 hores Badia de Vallès responsables , que complim amb la nostra meta. Vam muntar aixetes de primera qualitat a preus barats en lavabos, cuines, parcs, etc. Disposem un extens catàleg en què els nostres clients podran adoptar el model que més li convingui: aixetes diferent , aixetes de paret, aixetes termostàtiques, etc. Estem acostumats a reparar amb els millors estris de el sector. Amb la nova instal·lació de les seves aixetes, podem aprofitar i ajudar a disminuir l'ús de l'aigua (avui dia un bé escàs de el món i, per tant, força car).\nLampistas barats a Badia de Vallès\nAmb el pas el temps, les instal·lacions de fontaneria es fan malbé i solen patir problemes amb regularitat. Arribats a aquest moment, és recomanable que truqui als lampistas quatre hores Badia de Vallès perquè detectin si hi ha problemes que pot arruïnar la seva casa i haver d'abonar una avaria cara. "Més val prevenir que curar". Cal no trigar a trucar a un lampista a Badia de Vallès. Res més es de compte d'alguna cosa estrany en el seu aixetes, truqui'ns. Estem les 24 hores els tres-cents seixanta-cinc dies a l'any . Treballem sense parar, fins i tot en festius . Sempre alerta per atendre'l amb celeritat en qualsevol moment.


La polèmica pels informes encarregats pel govern continua. L'últim a referir-s'hi ha estat el director de l'Oficina Antifrau, David Martínez Madero, que ha qüestionat que aquests tipus de documents s'encarreguin a l'exterior i ha demanat a la fiscalia des del Parlament que tanqui la investigació o que s'obri una instrucció, perquè mentre estigui "sub iudice", l'oficina no hi pot actuar.\n29/09/2009 - 13.55 Actualitzat 29/09/2009 - 18.30\nDavid Martínez Madero, que ha lliurat les normes d'actuació de l'Oficina Antifrau al president del Parlament, Ernest Benach, ha assegurat que "l'administració pública catalana té una història i té uns professionals molt valuosos, potser el que cal és saber el que tenim a dins". "És una qüestió d'eficiència, d'economia de mitjans, de responsabilitat i de respecte cap als funcionaris de l'administració", ha dit amb referència a l'encàrrec a empreses externes d'aquests informes.\nEl director de l'Oficina Antifrau també ha donat a entendre, encara sobre els informes, que coneix part de la investigació, però que fins que la justícia no culmini els treballs, no hi pot entrar. Sobre els informes del govern el 2007, avui s'ha sabut que quan Joan Puigcercós era conseller en va encarregar un per valor de 12.000 euros que, entre altres coses, analitzava l'impacte que tenia sobre la seva imatge el seu personatge a "Polònia".\nEl "cas Millet"\nMadero també ha esmentat, amb paraules molt mesurades, que el "cas Palau" forma part del seu àmbit d'actuació, però que l'Oficina Antifrau no pot actuar mentre ho està fent la justícia. Sí que pot facilitar informacions i creu que s'hauria pogut actuar abans.\nL'oficina ha de vetllar per la transparència en l'administració i fer un control permanent de la corrupció. Madero, de fet, ha assegurat que vol que sigui una mostra de lluita contra la corrupció i exigeix als col·laboradors confidencialitat, transparència econòmica i neutralitat política.


Compromís, disposat a incloure la taxa turística als pressupostos del 2018 - Diari La Veu\nEscriba el número 568626\nCompromís, disposat a incloure la taxa turística als pressupostos del 2018\nManolo Mata (PSPV) no veu "urgent ni estrictament necessari" l'impost a les pernoctacions, però matisa que pot estar "equivocat"\nEl síndic de Compromís, Fran Ferri, intervé en un ple de les Corts.\nEl debat entre els socis de l'Acord del Botànic al voltant de la taxa turística no està tancat. La voluntat de Podem de portar-la endavant xoca amb la negativa del PSPV d'incloure l'impost en els pressupostos del 2018.\nPerò, Compromís sembla haver assumit que bona part del futur dels nous comptes de la Generalitat depenen de donar alguna resposta a la reivindicació del partit encapçalat per Antonio Estañ. El portaveu de la coalició valencianista, Fran Ferri, ha anunciat aquest migdia que la seua formació crearà "un grup de treball" intern per a "establir" els seus "criteris" al voltant d'aquesta polèmica mesura. El grup té l'objectiu de fixar una posició amb què negociar amb Podem l'esmena que aquest partit presentarà als pressupostos.\nCompromís i PSPV tenen un pcte per a no presentar esmenes que no estiguen prèviament consensuades entre els dos partits que, a més, conformen el Consell. Compromís, però, podria pactar una esmena a iniciativa de Podem, com va succeir amb la proposta de resolució del passat debat de Política General on es va aprovar la demanda de la taxa turística amb els vots d'aquests dos partits. La diferència és que, en aquella votació, Ciutadans es va abstindre junt als socialistes i els únics vots en contra van ser els del PPCV. Ara caldria el suport del PSPV, atés que Ciutadans ja ha anunciat el seu rebuig a la taxa.\nAixí, qualsevol avanç en la taxa turística, siga al pressupost o amb alguna mena de compromís que satisfaga Podem fins al punt de votar a favor del comptes públics del 2018, depén també d'una flexibilització de la rotunda oposició dels socialistes.\nEl portaveu del PSPV, Manolo Mata, ha reiterat els seus arguments en contra basats en la possible conjuntura del mercat turístic, la nul·la oportunitat política de l'aprovació, el rebuig del sector i les dificultats tècniques d'aplicar-la. Tot i això, ha matisat: "Puc estar equivocat". Mata ha donat a entendre així que la decisió supera les seues competències i que la postura tant del partit com del Consell podria obrir la porta a la negociació amb Podem.\nEscriba el número 452166


Hotel Bersagliere Laglio Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel BersagliereVia Regina Nuova 38, Laglio, Laglio, Itàlia, 22010 - Veure al mapaNotable7,8Basada en306comentarisHotel BersagliereVeure més fotos"Nice, welcoming hosts. Good wi-fi. Comfortable and clean roo..."SkudraarLatviaVeure més fotosVeure totes les 27 fotosMolt bona ubicació 7,6Veure al mapa7,6Ubicació\nSobre l'allotjamentDescripcióTant si es tracta d'un viatge de plaer com si és de negocis, Hotel Bersagliere és una elecció d'allotjament magnífica quan visiten Laglio. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hotel Bersagliere asseguren una estada plaentera als seus clients. Wi-Fi gratuït en totes les habitacions, aparcament de cotxes, instal·lacions per a reunions i banquets , habitació familiar, restaurant són només algunes de les comoditats que fan que Hotel Bersagliere sigui diferent dels altres hotels de la ciutat. L'ambient de Hotel Bersagliere es reflexa en cada habitació. aire condicionat, calefacció, balcó/terrassa, ventilador, aparell de televisió LCD/pantalla de plasma són només algunes de les comoditats a la vostra disposició. L'hotel ofereix instal.lacions fantàstiques, incloses buceig, pesca, jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Hotel Bersagliere la base perfecta per a gaudir de la seva estada a Laglio.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Convocada la segona edició de MEDI, el concurs audiovisual del medi ambient (...) - ACCIO ECOLOGISTA-AGRO\nArrel de la web > Notícies > Convocada la segona edició de MEDI, el concurs audiovisual del medi ambient (...)\nConvocada la segona edició de MEDI, el concurs audiovisual del medi ambient valencià\nPerquè qui coneix el territori no el destruïx\ndimarts 30 d’octubre de 2018, per AE-Agró\nMEDI, en la seua segona edició, continua amb la seua vocació de ser una finestra al món dels treballs audiovisuals que tenen el medi ambient valencià com a protagonista. Impulsat per l’Ajuntament de l’Alcúdia (La Ribera Alta, València), esta mostra pretén posar en valor la relació entre la creació audiovisual i el medi ambient com a escenari d’acció. Al mateix temps este concurs, que compta amb la col·laboració d’Acció Ecologista-Agró, pretén ser una eina de conscienciació sobre la necessitat de preservar l’entorn a partir dels coneixements que ens proporciona l’audiovisual. Perquè qui coneix el territori, no el destrueix!!!\nEn la seua segona edició, es poden presentar a MEDI obres que tracten temes relacionats amb el medi ambient des de diferents mirades. Este concurs obri la porta als realitzadors audiovisuals que mostren el paisatge, la flora i la fauna des d’un punt de vista ecològic i ambiental. Però, també a aquells que ho fan amb una mirada social i antropològica de les persones que habiten el medi. De la mateixa manera, esta mostra és un espai de denúncia davant els conflictes que es generen arran de la presència humana i la fragilitat de l’ecosistema.\nLes obres hauran de ser audiovisuals originals no premiats en cap altre concurs i realitzats entre 2017 i 2018. Podran presentar-se obres que s’expressen tant en valencià com en castellà. Però, l’àmbit d’actuació haurà de situar-se sempre dins del territori valencià i tindre una durada d’entre 5 minuts i 30 minuts. S’accepten audiovisuals tant de persones físiques com de col·lectius i organitzacions. Això sí, cada autor o col·lectiu podrà presentar només una obra a concurs. Concretament, s’han d’enviar al correu electrònic medi-concurs@lalcudia.com a partir d’un enllaç de Wetransfer.\nTambé es podran enviar les obres per correu ordinari, amb un sobre que continga el treball audiovisual en una memòria usb, a l’adreça Ajuntament de l’Alcúdia (A/A Medi-Concurs audiovisual), Carrer Pintor Vergara, 28, 46250 L’Alcúdia (València). En el contingut del correu figuraran el nom de l’obra i les dades personals (nom i cognoms, adreça, telèfon i correu electrònic) perquè l’autor puga ser localitzat en cas de ser premiat.\nEl termini de presentació de les obres finalitzarà el dimarts 15 de gener de 2019. El lliurament de premis tindrà lloc el dijous 24 de gener a la Casa de la Cultura de l’Alcúdia (La Ribera Alta, València) a les 19:00 hores. Durant l’acte es projectaran les tres obres guanyadores que rebran un premi de 700 euros per al primer classificat, 450 euros per al segon i 250 euros per al tercer.\nEl jurat, que puntuarà les obres segons criteris de qualitat i contingut, estarà conformat per professionals del sector audiovisual, així com de representants d’organitzacions ecologistes de reconegut prestigi. Este és el cas d’Acció Ecologista-Agró, Ecologistas en Acción i Xúquer Viu, que formaran part del jurat i donaran difusió al mateix. Samaruc Digital, a més a més de formar part del jurat, es farà ressò de les informacions més destacades de la mostra i contribuirà a la difusió de les obres premiades. Com a novetat, en esta segona edició també participarà en el jurat un representant de la Diputació de València, entitat patrocinadora del concurs.


ERC confirma el seu «no» a que Iceta sigui senador - Diari de Girona\nERC confirma el seu «no» a que Iceta sigui senador\nSergi Sabrià ho ha confirmat aquest dimecres en roda de premsa\n15·05·19 | 13:31\nPere Aragonès amb Sergi Sabrià i Marta Vilalta ACN\nEl president d'ERC al Parlament, Sergi Sabrià, ha confirmat aquest dimecres que el seu partit votarà 'no' a que el líder del PSC, Miquel Iceta, sigui elegit per la Cambra catalana com a senador per designació autonòmica, el que allunya el socialista de presidir el Senat.\nHo ha dit en roda de premsa des del Parlament, on ERC ha reunit al seu grup parlamentari per deliberar: "Avui el 'no' és inevitable i ningú ens pot parlar de cortesia parlamentària. Vam veure el nom a la premsa sense que parlessin abans amb els grups".\n"No hi ha cortesia parlamentària quan es decideix empresonar als teus companys d'escó. Van pensar en la cortesia parlamentària quan van aplicar el 155? No van mirar a la cara de les famílies dels presos quan van venir a aquest Parlament", ha retret als socialistes catalans .\n1 Torra deixa entreveure els seus recels a un acord sense "estratègia independentista"\n2 Coneixes la plataforma que et troba les millors ofertes d'internet?\n3 ERC, JxCat y CUP configuraran un nucli estratègic sense la tutela de Puigdemont\n4 El Suprem tomba el recurs de Sant Julià de Ramis pel retorn dels diners espoliats pel franquisme\n5 Mercadona inaugura un «supermercat eficient» al mercat municipal de Salt\nConeixes la plataforma que et troba les millors ofertes d'internet?\nTorra deixa entreveure els seus recels a un acord sense "estratègia independentista"\nERC, JxCat y CUP configuraran un nucli estratègic sense la tutela de Puigdemont


Un miler d’estudiants es manifesten a Barcelona en contra de la llei Castells i la “imposició” del 25% de castellà - Social.cat\nUn miler d’estudiants es manifesten a Barcelona en contra de la llei Castells i la “imposició” del 25% de castellà\nAlguns manifestants llencen ous contra la Delegació del govern espanyol, acordonada per un dispositiu de Mossos\nDivendres, 17 de desembre de 2021 | 09:00 h\nA la vaga s'hi han sumat els instituts, que han criticat la “imposició” del 25% de castellà a les aules | Maria Belmez (ACN)\nUn miler d'estudiants s'han manifestat aquest dijous al migdia pel centre de Barcelona en el marc de la vaga contra la futura llei estatal d'universitats, coneguda com a llei Castells. A la vaga s'hi han sumat els instituts, que han criticat la “imposició” del 25% de castellà a les aules, en paraules de la portaveu nacional del Sindicat d'Estudiants dels Països Catalans (SEPC), Marta Daviu.\nEls estudiants han protestat perquè consideren que el projecte de llei universitària espanyola s'ha fet a esquenes seves i asseguren que la comunitat educativa hi està en contra. Una de les principals crítiques és que comporta la “mercantilització” de la universitat i “obre les portes” a les empreses privades. Daviu ho ha exemplificat assegurant que tenen més cadires reservades per exemple als consells socials, on es prenen decisions importants com els pressupostos. “Aquesta llei transforma un dret fonamental en una simple mercaderia”, ha lamentat.\nTambé rebutgen que no faci referència a la necessitat que les pràctiques siguin remunerades i asseguren que relega els estudiants a òrgans “simbòlics”, sense poder de decisió. A més, lamenten que manté i empitjora l'infrafinançament del sistema universitari.\nD'altra banda, critiquen que no afronta l'”emergència lingüística” que es viu a les aules perquè “no blinda” el català, sinó que fomenta la parla en llengües estrangeres. Precisament, els estudiants d'institut s'han sumat a la vaga principalment pel motiu lingüístic, arran de la darrera decisió del Tribunal Suprem sobre el 25% de castellà a les aules.\nDaviu ha assegurat que els estudiants sortiran al carrer els cops que faci falta per defensar la llengua catalana: “Sense català no hi ha escola”. Per últim, la portaveu ha llençat un missatge als partits polítics amb representació al Congrés, exigint-los el seu vot en contra de la norma, ja que ha considerat que aquest posicionament és "de mínims" si es defensa l'ensenyament públic. Ha insistit que aquesta “no és una norma de consens”.\nLa marxa, amb finalització a Jardinets de Gràcia, s'ha desenvolupat sense incidents. Els estudiants només s'han aturat davant de la Delegació del govern estatal, on han fet una pintada a terra contra la llei, han llegit el manifest i han llençat alguns ous, pocs, contra el cordó policial format per Mossos d'Esquadra.


Eduard Calafell 11 de juny de 2020, a les 23:07\nMajestuosa baixada als inferns!!!\nFernando Font de Gayà 12 de juny de 2020, a les 6:33\nGrcies Edu, espero no trovar-ti.....et tot cas en pintaré una en BLAU !!\nDiego Sanchez 12 de juny de 2020, a les 10:47\nFernando lade arriba es fantastica me encanta esa fuerza que ledistes con el color muy buena\nFernando Font de Gayà 12 de juny de 2020, a les 11:03\nCuando vallas por ayá, ponte traje de BOMBERO....\nÀngels 12 de juny de 2020, a les 13:31\nJoan Mª: Molt bé. Que valent ets pintant i jugant amb el color.\nFernando Font de Gayà 12 de juny de 2020, a les 15:16\nEl barça i els altres, son molt valents jugant, per la cual cosa no tenen color .\nJavier Franquet Batlló 12 de juny de 2020, a les 14:01\nBravo Fernando, les escales sempre porten als restaurants!\nFernando Font de Gayà 12 de juny de 2020, a les 15:20\nJavier, tens toa la raó, les escales porten si no als restaurants gastronòmics, si al menys\nals interessats en restauracions, es per aixó, perque no es restauri massa, es volen\neliminar. Visca els restaurants i els seus tiveris !!!\nJaume Garriga 12 de juny de 2020, a les 16:42\nCada día millor, captura els ambients com tu ho fas, es un Do\nFernando Font de Gayà 12 de juny de 2020, a les 17:28\nAi! Garriga, que ditxós que jo sería, ai! Garriga si el que dius fos veritat....\njesus vivar 12 de juny de 2020, a les 20:09\nLa primera, para mi sensacional, tiene fuego en el cuerpo.\nFernando Font de Gayà 12 de juny de 2020, a les 22:13\nComo la Lola Flores.... !!! Moltes gracies Jesùs.... !!!


Club Joves Ciclistes d'Amposta: RUTA DE PEDALS DE VI\nACTIVITATS SECCIÓ CARRETERA\nRUTA DE PEDALS DE VI\nINICI DE LA RUTA DE 4 DIES, PEDALS DE VI\nPRIMERA ETAPA: AMPOSTA-GANDESA, 54 Km i 565 m de desnivell\nAmposta-Tortosa-Roquetes-via verda Aldover-Cherta-Benifallet-La Fontcalda-Gangesa\nLa furgoneta del company Josep Moya, conduïda pel seu germà Vicent, ens ha servit de cotxe de reforç i d'avituallament, per tal de no tenir que carregar amb motxilles ni alforges.\nLos companys Pedro i Claudio que no poden estar a aquesta travesia, es venen a despedir.\nJuan Carlos-JORCA, el nostre company pasteler-panader, que tampoc pot acompanyar-nos i el passem a saludar, al moment de la sortida.\nTunels via verda Val de Zafàn\nParem a esmorzar a l'antiga estació del tren a Benifallet, avui reconvertida en alberg, i bar-restaurant. El xofer Vicent Moya ens trau de la furgo una sorpressa: dos coques que ens a fet i regalat l'amic Juan Carlos-JORCA. Ens servirà de molt.\nSantuari de la Fontcalda.\nMonument al peregrí\nDes de la Fontcalda fins a Gandesa, anem per la ruta del Camí de Sant Jaume de L'Ebre, la ruta Jacobea. Pocs kilometres, però molt dura.\nruta molt dura. Ja ho avia dit anteriorment.\nArribant a la Fontcalda\narribant a Gandesa\nDinar a Gandesa\nSopar a Gandesa\nSEGONA ETAPA: GANDESA-SIURANA, 88 Km. i 1842 m de desnivell\nGandesa-Corbera d'Ebre-Mora la Nova-Mora d'Ebre-Falset-Porrera-Siurana\n2on dia. Sortin de Gandesa\narribant a Porrera\nLa Serra del Montsant, al fons\nSortint de Mora d'Ebre\nrodalies de Falset\ndinant a Porrera\nde Falset a Porrera\nPont de Porrera\nsortim de Porrera, direcció Siurana\nCorriol amagat per passar el riu, un poc més a dalt del pantà.\nPantà de Siurana. Esteve travesant-lo.\nEls altre vam passar per un corriol amagat, un poc més a dalt.\nVistes des de l'Alberg de Siurana\nterrassa de l'Alberg de Siurana\nLa Serra del Montsant des de l'Alberg de Siurana\npantà de Siurana vist des de dalt el poble.\nTERCERA ETAPA: SIURANA-FALSET 75 Km i 1483 m de desnivell\nSiurana-Prades-Albarca-Serra del Montsant-Escala Dei-Falset\nAbans de sortir de Siurana. Serra del Montsant al fons.\nNo teníem ni idea de la ruta que ens esperaba, però va valdre la pena. Va ser també dura i espectacular\nal moment de sortir de Siurana\nFont de la Plaça Major de Prades\nVistes del pantà pujant a la Serra del Montsant\nRecuperant forces a dalt a la Serra del Montsant\nVista de Siurana (a l'esquerra) i del pantà a baix, des de la Serra del Montsant.\nEl punt més alt de la Serra del Montsant\nFent la travesia per la Serra\nBona part d'aquest corriol el vam tenir que fer a peu, pel vèrtig. Hi ha uns acantilats impactants\nA dalt a la Roca Corbatera\ncirculant per dalt la Serra\nSeguim per dalt la Serra\nSenders i corriols per dalt la Serra\nvistes des de dalt la Serra\niniciem el descens\nvistes i raconades maravellosses\ndinar a Escala Dei\nhem de salvar els obstacles\nun descans anira bé\nfent la tertulia després del sopar\nahir va ser un dia dur, però avui encara l'ha superat.\nQUARTA ETAPA: FALSET-AMPOSTA 80 Km i 855 m de desnivell\npreparament per la quarta i ultima etapa\nmoments abans de sortir de Falset\navui s'ens incorpora Enrique Codorniu que l'ha portat el seu fill amb el cotxe, per poder fer aquesta última etapa amb nosaltres. Ja se suposaba que seria també un dia amb una ruta bonica, com així ha sigut.\nSortint de Tivisa, però amb una pujada de tant sols 3 Km. ( sengons ens van dir al Bar que vàrem esmorzar, de divisió d'honor especial). Tant ens van intentar assustar, que fins i tot la vàrem trobar curta.\nara fins al Perelló tot baixada i disfrutant de uns paratges realment espectaculars.\n...i la foto al lloc adequat per aquesta finalització.\nSi que podem dir, que vam tenir una molt bona ruta i amb bon final.\nPublicat per Club Joves Ciclistes d'Amposta a 19:36\nClub Joves Ciclistes d'Amposta ha dit...\nXeics, veig que vàreu fer una bona excursió pel Montsià, Baix-Ebre, Terra Alta i Priorat, i que la vàreu disfrutar. Seguiu així fent pinya i compartin bons moments, en bons companys d'expedició. Enhorabona.\n26 de gener de 2015, a les 17:09\nQuina canya us vàreu pegar\n30 de gener de 2015, a les 9:18\nEsmorzar a l'Alberg\nAquest dia, ha estat un dels dies que més gen ens hem ajuntat. Concretament es va cel.lebrar el cumple del compay Xavi Mulet.\nVI TROFEU CIUTAT D'AMPOSTA\nINICI DE LA RUTA DE 4 DIES, PEDALS DE VI PRIMERA ETAPA: AMPOSTA-GANDESA, 54 Km i 565 m de desnivell Amposta-Tortosa-R...\nESMORZAR DEL GRUP DE BTT\nDia 31 de Gener, amb un fort vent, lo company José Andrés Roig "Culdero", organitza un esmorzar per cel.lebrar cumpleanys de var...\nVALLCANERES-GR7-FREDES-PORTELL DE L'INFERN\nPetit incident abans de sortir a la furgo de Josep Moya preparant-mos per la marxa Agusti, intentant reparar la furgo a pun...\nPont de pedra a Valderroures Dinar a la Fresneda El mate...\nEstació Cerle r Pista d'esqui de Cerler. Hem pujat per la carretera fins l'Ampriu, i després amb els telecadires fins a dalt ...\nVII TROFEU CIUTAT D'AMPOSTA\nAmposta-Marina d'Or-Desert de les Palmes-Bartolo-Amposta\nInici marxa a Marina d'Or Pujant a "el alto del Bartolo" Fent la cervessa abans de dinar Anant al Barto...\nIII GRAN PREMI SANT BERTOMEU 2014\nSortida de la cursa Sortida de la cursa\nClub Joves Ciclistes d'Amposta


La Grange (Carolina del Nord) - Viquipèdia, l'enciclopèdia lliure\nLa Grange (Carolina del Nord)\n35° 18′ 31″ N, 77° 47′ 32″ O / 35.308611111111°N,77.792222222222°O / 35.308611111111; -77.792222222222\nComtat Lenoir County\nLa Grange és una població dels Estats Units a l'estat de Carolina del Nord. Segons el cens del 2008 tenia una població de 2.757 habitants.\nSegons el cens del 2000, La Grange tenia 2.844 habitants, 1.211 habitatges i 768 famílies. La densitat de població era de 485,9 habitants per km².\nDels 1.211 habitatges en un 27,6% hi vivien nens de menys de 18 anys, en un 40,5% hi vivien parelles casades, en un 19,7% dones solteres, i en un 36,5% no eren unitats familiars. En el 33,6% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3.\nPer edats la població es repartia de la següent manera: un 23,6% tenia menys de 18 anys, un 8,2% entre 18 i 24, un 27,7% entre 25 i 44, un 24,8% de 45 a 60 i un 15,8% 65 anys o més.\nL'edat mediana era de 39 anys. Per cada 100 dones de 18 o més anys hi havia 76,3 homes.\nLa renda mediana per habitatge era de 28.304 $ i la renda mediana per família de 38.068 $. Els homes tenien una renda mediana de 26.581 $ mentre que les dones 20.212 $. La renda per capita de la població era de 14.436 $. Entorn del 14,4% de les famílies i el 19% de la població estaven per davall del llindar de pobresa.\nElroy (13 km)\nGoldsboro (19 km)\nKinston (19 km)\nSeven Springs (10 km)\nSnow Hill (19 km)\nWalnut Creek (7 km)\nObtingut de «https://ca.wikipedia.org/w/index.php?title=La_Grange_(Carolina_del_Nord)&oldid=19038493»


La policia confirma que l'incident del nen que es creia que viatjava en globus a la deriva és un muntatge\nLa policia dels Estats Units ha confirmat que la família que dijous passat va denunciar que el seu fill de sis anys estava volant a la deriva a bord d'un globus d'heli és tot un muntatge publicitari. Després d'interrogar els pares i el menor, els agents han estat molt clars: "Ens ho hem empassat". Resulta que els pares són actors i volien promocionar un espectacle propi, per atreure algun programador de televisió i que els fitxés. De fet, l'estratègia no els anava malament, ja que televisions de tot el món van transmetre el vol del globus en què suposadament viatjava el petit Falcon, que més tard va aparèixer al garatge de casa seva. Al nen, se li va escapar més tard que tot formava part d'un xou.\n18/10/2009 - 08.28 Actualitzat 18/10/2009 - 20.53\nSegons el xèrif del comtat de Larimer, a l'estat de Colorado, Jim Alderden, es podrien presentar càrrecs contra Richard i Mayumi Heene, pares del nen, per fer perdre el temps a la policia. L'agent ha dit que, en aquest cas, l'acusació "seria molt lleu ateses les circumstàncies", ja que per a la legislació nord-americana es tractaria d'una falta i no d'un delicte.\nAlderden ha afegit que a causa de la gran quantitat de recursos que es van mobilitzar per trobar el nen -fins i tot es va arribar a tancar durant un temps l'aeroport internacional de Denver- la policia del comtat vol consultar amb les autoritats estatals i federals per determinar si poden presentar altres càrrecs.\nEl nen el van trobar sa i estalvi a casa seva cinc hores després que comencés l'incident. Les sospites sobre el cas van sorgir arran d'una entrevista en una cadena de televisió. Quan el pare de Falcon li va preguntar en directe per què s'havia amagat, el nen va dir, en relació amb l'interès del cap de família per participar en un "reality show": "Vosaltres em vau dir que ho fèiem pel xou".


ODS 3. Salut i benestar - Fundació Solidaritat Universitat de Barcelona\nHome La Fundació Solidaritat UB i els ODS de l’Agenda 2030 ODS 3. Salut i benestar\nReduir la taxa mundial de mortalitat materna a menys de 70 per cada 100.000 nascuts vius. Posar fi a les morts evitables de nadons i d’infants menors de 5 anys. Posar fi a les epidèmies de la SIDA, la tuberculosi, la malària i les malalties tropicals desateses i combatre l’hepatitis, les malalties transmeses per l’aigua i altres malalties transmissibles. Reduir un terç la mortalitat prematura per malalties no transmissibles i promoure la salut mental i el benestar. Enfortir la prevenció i el tractament de l’abús de substàncies addictives. Reduir a la meitat el nombre de persones mortes i lesions causades per accidents de trànsit al món. Garantir l’accés universal als serveis de salut sexual i reproductiva. Aconseguir la cobertura sanitària universal.\nUna jornada intercanviarà experiències d’intervenció socioeducativa per a la inclusió social mitjançant l’activitat física - L'activitat, prevista per al 2 de juny, s'adreça tant a PDI interessat en qüestions relacionades amb la inclusió social i l'esport com a professionals del… …\nEntitats de l’àmbit del refugi han conegut les trobades socioesportives - Ho han fet en una jornada formativa del projecte COMMUNITY, que busca promoure la inclusió de persones refugiades a la societat d'acollida. Personal d'entitats que… …\nUna jornada donarà a conèixer les trobades socioesportives com a metodologia d’inclusió social de persones refugiades - NOVA DATA: La formació, prevista per al 4 de febrer de 2022, s'adreça al personal d'entitats que treballen en l'àmbit del refugi, així com a… …


Gestió de riscos de muntanya — El web de la parròquia d'Ordino\nGestió de riscos de muntanya\nGestió de riscos de muntanya Cicle de cinema de muntanya i de viatges https://www.ordino.ad/agenda/gestio-de-riscos-de-muntanya https://www.ordino.ad/logo.png\nQuan? 08/02/2018 de 20:00 a 21:30 (CET / UTC100)\nAl llarg de la conferència s’abordaran els diferents aspectes que ens poden esguerrar una activitat a la muntanya. S’analitzaran els factors implicats en accidents de manera que comprendre’ls i aprendre’n ens aporti eines per practicar activitats a la muntanya amb la màxima seguretat. Veurem els factors que poden dependre del practicant i els factors que no es poden controlar, però sí estudiar. Al final de la conferència, en el torn de preguntes, podrem establir debats constructius sobre el tema.\nCésar Canales Hortelano és diplomat internacional en Medicina de Muntanya.


Collboni reobre el polèmic debat per ampliar l'aeroport de Barcelona - El triangle\nCollboni reobre el polèmic debat per ampliar l’aeroport de Barcelona\nProposa al Cercle d'Economia la creació d'un grup de treball sobre "les bases de la futura ampliació"\nEl primer tinent d’alcalde de l’Ajuntament de Barcelona, Jaume Collboni, ha tornat a reobrir el debat sobre la futura ampliació de l’aeroport de Barcelona. “No tiro la tovallola”, ha afirmat, després que el govern espanyol decidís el setembre passat suspendre la inversió en aquest projecte. Collboni ha proposat al Cercle d’Economia la creació d’un “grup de debat” que “comenci a treballar ja en les bases per a la futura ampliació de l’aeroport”.\nEl president de l’entitat, Javier Faus, ha acceptat liderar aquest grup. El primer tinent d’alcalde aposta per un debat “tranquil, rigorós” i “fora de les idees preconcebudes” que permeti elaborar una proposta consensuada que inclogui “tots els punts d’interès i tots els punts de vista” amb l’horitzó al 2027.\nCollboni creu que ni Barcelona, ni Catalunya poden deixar de banda l’ampliació. A més, ha assegurat que “més vols intercontinentals no vol dir més milions de turistes”, sinó “més empreses i més llocs de treball i d’oportunitats”. El posicionament del primer tinent d’alcalde contrasta amb la posició de l’alcaldessa, Ada Colau, contrària a l’ampliació d’aquesta infraestructura.\nCollboni ha tornat a posar l’ampliació de l’aeroport sobre la taula durant la presentació de la nova estratègia de promoció internacional de la ciutat postpandèmica, al Cercle d’Economia, acompanyat del ministre d’Afers Exteriors, José Manuel Albares.\naeroport, Jaume Collboni


L’editorial Comanegra compleix 10 anys | betevé Web\nRedacció btvnotícies dimecres 28 de juny, 2017 , 19.22\nPer celebrar-ho, prepara la incorporació de la narrativa amb una col·lecció d’autors catalans de prestigi\nL'editorial Comanegra fa 10 anys. Als inicis eren cinc socis i feien els llibres, simplement, "pel gust de fer-los". De mica en mica es van anar professionalitzant. Fa uns tres anys que Joan Sala dirigeix l'editorial i n'és el principal accionista, juntament amb la seva dona, Lourdes Mateu.\nFa prop de tres anys que ocupen un dels espais de la Fàbrica Lehmann, un oasi al mig de l'Eixample. 10 anys i l'experiència d'haver editat més de 300 títols enfronten l'editorial al repte de fer un salt en l'àmbit de la narrativa. El 2018 presentaran una col·lecció tancada de set títols d'autors catalans de renom.\nJoan Sala explica que van començar cinc socis, amants dels llibres, amb la idea d'editar publicacions que seria interessant llegir, però que no existien. Ara ell n'és el director i l'eclecticisme continua sent un tret que defineix Comanegra. Una de les línies de treball de l'editorial són els llibres sobre Barcelona, d'autors com Xavier Theros.\nPerò l'editorial té un altre aspecte que fa que les seves publicacions siguin diferents a la resta. Per exemple, els llibres infantils i juvenils il·lustrats. Sala afirma que la seva aposta és treballar-los molt bé, fer que siguin objectes i tenir especial cura del disseny i l'edició.


Club de la TertuliaClub de la Tertúlia – La BiblioMusiCineteca\nClub de la TertuliaClub de la Tertúlia\nTrobada en la qual es debaten temes d’actualitat des de diversos enfocaments, a partir de la intervenció de ponents especialitzats en els temes a tractar.\n[/et_lb_text_block] [/et_lb_resizable] [et_lb_resizable first_class=»1″] [et_lb_toggle heading=»2015″ state=»close» css_class=»»]\n◦ L’amor, entre el terror i l’autenticitat – gener de 2015\n◦ El joc responsable – febrer de 2015\n◦ És real el progrés de la humanitat? – març de 2015\n◦ Síria, una guerra que no s’ha d’oblidar. Xerrada amb Marc Marginedas – abril de 2015\n◦ Child grooming’ i la lluita contra el cibercrimen – maig de 2015\n◦ El sentir del migrant – juny de 2015\n◦ Grècia: matar el projecte europeu? – juliol de 2015\n[/et_lb_toggle] [et_lb_toggle heading=»2014″ state=»close» css_class=»»]\n◦ El poliamor, una nova forma d’estimar – gener de 2014\n◦ Ment i cos – febrer de 2014\n◦ Immigrants en Barcelona – març de 2014\n◦ La legalització de les drogues – abril de 2014\n◦ Les notícies i els seus efectes a la nostra vida quotidiana – maig de 2014\n◦ La política per dins. Experiències del dr. Manel Fernández – juny de 2014\n◦ 500 anys en terres de frontera: mestissatge cultural a Nuevo México – juliol de 2014\n◦ Què és el temps? – setembre de 2014\n◦ La timidesa – octubre de 2014\n◦ Emigració i salut mental – novembre de 2014\n◦ Aquest país té remei? – desembre de 2014\n[/et_lb_toggle] [et_lb_toggle heading=»2013″ state=»close» css_class=»»]\n◦ L’amor de la meva vida – gener de 2013\n◦ Sobreviure a les TIC – febrer de 2013\n◦ La democràcia – març de 2013\n◦ La malaltia mental – maig de 2013\n◦ La por – juny de 2013\n◦ Tècniques de ‘coaching’ – juliol de 2013\n◦ El racisme, ahir i avui – setembre de 2013\n◦ L’independentisme català – octubre de 2013\n◦ Tercer aniversari. Espectacle ‘A flor de piel’ d’Isabela Méndez – novembre de 2013\n◦ L’home nou – desembre de 2013\n[/et_lb_toggle] [et_lb_toggle heading=»2012″ state=»close» css_class=»»]\n◦ Per què la cirurgia estètica? – gener de 2012\n◦ La crisi econòmica – febrer de 2012\n◦ La crisi econòmica, segona part – març de 2012\n◦ La migració espanyola en l’actualitat – abril de 2012\n◦ La Felicitat… és possible? – maig de 2012\n◦ La Felicitat… és possible? Segona part – juny de 2012\n◦ El pas del temps, com el vivim? – juliol de 2012\n◦ La nova llei de l’avortament – setembre de 2012\n◦ Estem preparats davant la mort? – octubre de 2012\n◦ 2n aniversari: Imaginar el futur – novembre de 2012\n[/et_lb_toggle] [et_lb_toggle heading=»2011″ state=»close» css_class=»»]\n◦ Per a la psiquiatria, ja gairebé ningú és ‘normal’ I – gener de 2011\n◦ Per a la psiquiatria, ja gairebé ningú és ‘normal’ II – febrer de 2011\n◦ La societat en xarxa està canviant el món? – març de 2011\n◦ La bretxa digital – abril de 2011\n◦ Home = Dona? – maig de 2011\n◦ El decreixement – juliol de 2011\n◦ Les dietes – setembre de 2011\n◦ El significat de l’autoestima – octubre de 2011\n◦ De sobte l’atur. Repercussions psíquiques i socials – novembre de 2011\n◦ Sessió del Club de la Tertúlia per acomiadar l’any – desembre de 2011\n[/et_lb_toggle] [et_lb_toggle heading=»2010″ state=»close» css_class=»»]\n◦ Tv i coneixement? – novembre de 2010\n<< Trobades Culturals\n[et_lb_resizable first_class=»1″] [et_lb_text_block css_class=»»]Encuentro en el que se debaten temas de actualidad desde diversos enfoques, a partir de la intervención de ponentes especializados en los temas a tratar.\n<< Encuentros Culturales


Tarragona activa el dispositiu per controlar la presència de tortugues babaua\nEl Circ Ciutat dijous, 02 de juny de 2016\nL'Ajuntament de Tarragona torna a posar en marxa la campanya de seguiment de la tortuga marina per a la sensibilització i protecció de la tortuga babaua (Caretta caretta) a les platges del tarragonines. La xarxa de Voluntaris, engegada l'estiu passat, s'encarregarà de vigilar el litoral per detectar-ne la possible presència.\nUna imatge de tortugues a la platja Llarga, l'estiu de 2014. Foto: circdetarragona.com\nUna imatge dels voluntaris d'enguany. Foto: Mauri\nL'equip de voluntaris està coordinat per l'Ajuntament amb l'ajut i col·laboració de les entitats ambientals que porten a terme tasques al litoral municipal: Grup d'Estudi i Protecció dels Ecosistemes Catalans (GEPEC), l'Associació Mediambiental La Sínia i el Grup d’Amics de Toni Achón – Ecologistes de Tarragona (GATA).\nPer tal de facilitar-los la tasca, enguany els voluntaris portaran una samarreta identificativa. Els diferents voluntaris es reparteixen arreu dels 15 quilometres de litoral de Tarragona i participen en l'elaboració del cens i la detecció de la tortuga. Faran passejos nocturns i a primera hora del matí per detectar la pròpia tortuga o el rastre que hagi deixat. La prioritat és arribar a detectar els possibles nius, garantir que ningú molesti en el procés de posta, així com vetllar per la supervivència dels ous.\nLa campanya compta amb una formació específica per als voluntaris on aprenen aspectes de la biologia i el comportament d'aquests animals quan arriben a la platja a pondre els ous, a més de les indicacions del què han de fer en cas de detectar algun indici de la presència de la tortuga. El projecte compta amb el vist-i-plau i la col·laboració de la Xarxa de Rescat de Fauna Marina, organisme pertanyent al Departament de Territori i Sostenibilitat de la Generalitat.\nTot i que la tortuga babaua és una espècie molt comuna al nostre Mediterrani es desconeixen el nombre d’exemplars, viu prop de la costa en aigües fondes i un animal adult pot arribar als 120 cm. És una espècie considerada en perill d'extinció per la UICN i catalogada com a vulnerable segons el Reial Decret 139/2011 (Catàleg espanyol d'espècies amenaçades), i amb conseqüència està protegida.\nEl passat 26 d'agost de 2014 es va localitzar una posta de 89 ous de tortuga babaua (Caretta caretta) a la platja tarragonina de l'Arrabassada, gràcies a l'avís de la ciutadania. Els ous van ser recollits i traslladats a un centre col·laborador de la Generalitat, per a la seva viabilitat.\nEl passat 28 d'octubre de 2014, també es va produir el naixement d'una vintena de tortugues de la mateixa espècie en un altre niu situat a platja Llarga, en gran part gràcies a que diferents persones van vetllar perquè tot succeís amb normalitat.\nS'ha pogut constatar mitjançant analítiques, que els ous dels dos nius (Arrabassada i Llarga) procedien de diferent femella progenitora. Per tant, és un bon símptoma que a les platges de Tarragona pot tornar-hi la tortuga babaua a pondre-hi els ous.\nCal destacar que les tortugues fan una mitjana de 4 postes l'any, on a cada posta hi ha una mitja de 100 ous. Una femella triga entre 2-3 anys a tornar a pondre, per tant les que van venir fa dos anys podrien tornar aquest 2016.\nQui es vulgui incorporar a la Xarxa de Voluntaris per la Tortuga a Tarragona, pot trucar el Telèfon Verd 977 296 222 o bé enviar un correu a mediambient@tarragona.cat\nTGN clou la campanya estival de protecció de la tortuga babaua sense detectar-ne cap\nTarragona protegirà les tortugues que triïn les seves platges


RACÓ VIATGER de Mariló: RÚSSIA: San Petersburgo\nDesprés de visitar Moscou, San Petesburg va ser com obrir una finestra en una habitació tancada.\nDe Moscou agafàrem un tren nocturn camí de Sant Petersburg, tenia còmodes lliteres en compartiments de quatre, situades en un vagó comú on viatjàvem tot tipus de gent, locals i estrangers.\nAgafàrem un tren nocturne amb lliteres compartides.\nEl camí el passàrem dormint i del trajecte no ens adonàrem. Arribàrem a la gran ciutat de San Petersburg, la segona en importància de Rússia. Al primer colp d’ull m’agradà, més si cal que Moscou i que els xicotets pobles i aldees que havíem estat visitant en la ruta anomenada dels anells d’or. San Petersburg semblava més moderna, més viva, més clara, més colorista…no sé quins adjectius emprar per qualificar. Tal volta caldria dir simplement que semblava més occidentalitzada que Moscou on l’hermetisme s’hi veia a l’ambient, s’hi respirava a cada moment. Parle de fa molts anys, eren altres temps...feia poc que el mur de Berlin havia estat tombat i amb ell tots els governs semblants.\nDe San Petersburg molt es podria dir perquè realment és una ciutat amb encant, elegant sobre tot, amb un aire diferent al que estàvem respirant. Ho torne a repetir perquè el contrast va ser molt gran.\nL’Hermitage és la joia entre les joies russes, és una de les més gran pinacoteques i museu d’antiguitats del món. També cal especificar que el valor artístic i arquitectònic el té tan per fora com per dins. Crec que vaig comptar sis edificis situats a la vora del riu Neva.\nL'Ermitage: es nota que és una imatge de fa anys, actualment el paviment exterior està en millors condicions.\nDe tots, el més important és el Palau d’hivern, residència oficial dels antics tsars. Va ser Catalina la Grande la primera en establir la seua residència al palau d’hivern recent construït (1765-1769). I ella començà la col•lecció pictòrica quan l’any 1764 va comprar 225 quadres de pintura holandesa i flamenca en Berlín. Va ser aleshores quan començà a decorar el palau amb art procedent d’Europa occidental. Eren els diplomàtics russos els encarregats de comprar tot tipus d’objectes: mobles, joies, llibres, documents, quadres...I quan ja no va tenir espai al seu palau, el xicotet Hermitage, va manar construir altre (1771-1797), conegut posteriorment com el vell Hermitage.\nEntre 1783 i 1787 es va construir el teatre de l’Hermitage, on encara s’hi representen obres teatrals. El conegut com el nou Hermitage va ser el primer edifici construït (1841-1842) expressament per albergar art.\nTambé forma part de l’Hermitage el palau Menshikov que va ser el primer edifici públic construït en pedra l’any 1710 com residencia del governador, des de 1981 és museu públic de l’Hermitage.\nI també està l’edifici de L’estat Major, construït entre 1820 i 1827. Hi trobem un arc que dóna pas a la plaça del Palau, amb una escultura de bronze damunt que representa un carro guiat per 6 cavalls. Una part de l’edifici, que actualment pertany al museu, va ser ocupada en un principi pel Ministeri d’Afers Exteriors i el Ministeri d’Economia.\nAixí que amb el pas del temps, allò que començà Catalina la Grande es va continuar completant amb les col•leccions privades dels tsars posteriors. I no va ser fins l’any 1917, quan va caure la monarquia després de la revolució russa, que va ser declarat museu de l’Estat.\nInterior de l'Ermitage.\nRecorde meravellar-me passejant per les sales que estaven repartides en diversos pisos. Hi havia molt, romà, grec, art rus, joies i armes, la pinacoteca està considerada la més completa del món.\nUn company de viatge anava en cadira de rodes, recorde l’atenció personalitzada per acompanyar-lo, per guiar-lo cap a l’ascensor i per ajudar-lo en tot moment. Esta amabilitat era la tònica general en tot el país, tot eren atencions quan el veien que anava a creuar un carrer o quan anàvem per altres palaus o esglésies. No havia vist mai una atenció similar en cap lloc, ni en Espanya ni en l’estranger, tampoc, tot s’ha de dir, mai havia tingut un company de viatges que anara en cadira de rodes.\nFaçana exterior de l'Ermitage.\nVam passar per la catedral Kazan, la catedral principal de la ciutat, que venera a la verge de Kazan, la icona miraculosa més venerada de Rússia, símbol de fe. La catedral va ser construïda entre 1801 i 1811 i destaca una gran columnata de 96 columnes i és important per ser seu del bisbe ortodox de sant Petersburg.\nI també passàrem per la catedral de San Isaac, la més sumptuosa i grandiosa de les esglésies. I com una curiositat cal dir, que per a construir-la, a començaments del segle XIX es van utilitzar uns andamis realitzats per l’enginyer espanyol Agustín de Betancourt. Les obres s’iniciaren l’any 1818 i acabaren l’any 1858.\nAnàrem pel museu de la marina que és un dels més antics de Russia amb un preciós jardí davant.\nPassant pel pont Anichiko paràrem a comprar-nos unes galetes en un mercat a l’aire lliure. Fins el moment això de comprar als mercats de carrer era la pràctica habitual, la d’adquirir productes a les dones de venda ambulant que era les úniques que assenyalant t’oferien el producte que volies. L’anglès, ni en Moscou ni als pobles que visitàrem valia, no l’entenien o no el volien entendre i ja he dit en altra ocasió que menjant als millors hotels ens quedàvem amb fam. La cosa va canviar en este ciutat. Al menys hi havia algun restaurant de menjar occidental!\nI seguirem fent camí, passant per davant d’edificis monumentals del passat amb riquesa decorativa color i personalitat que convivien, amb més o menys encert, amb els edificis moderns més uniformes que no tenien carisma.\nEdificis moderns i antics conviuen en harmonia.\nLa imatge de la catedral de san Salvador és la més fotografiada i amb raó. És molt bonica amb el riu neva de perspectiva.\nRiu Neva i al fons la catedrsal de san Salvador, una de les imatges més fotografiades de San Petesburg.\nEn san Petersburg no teníem la mateixa guia que a Moscou i no hi havia tanta rigidesa. Gaudirem de temps lliure i nosaltres vàrem aprofitar per contractar una barca que ens portara pel riu Neva. Vam tindre algun problema en el moment de l’acord, primer pel preu, que en un primer moment era desorbitat i segon perquè el “barquer” no volia acceptar uns bitllets al•legant que estaven datats en un any concret. Segons deia a Rússia nomes eren vàlids des d’una data determinada. No ens ho podíem creure!. Ho solucionàrem pagant-li amb altre bitllet i després anant al banc a tornar els bitllets que ells mateixos ens havien donat.\nPassat l’ensurt, vàrem seure a la barca i començàrem el trajecte pel riu Neva, escoltant l’amiga Rosa que asseguda al costat del conductor, el mateix que ens havia fet passar una mala estona, llegia el llibre-guia de viatge al pas de cada edifici.\nVa ser un bonic passeig, com visitar un museu a l’aire lliure. Per algun motiu este riu, que sense ser llarg, és el tercer més cabalós d’Europa després del Volga i el Danubi, i tots el edificis que el voregen, forma part del Patrimoni de la Humanitat.\nEstàvem en estiu, amb una xafogor fora de la normalitat, però passejant pel riu i travessant els seus ponts, no podia més que imaginar la mateixa estampa en hivern, quan amb tota seguretat, no podríem travessar els canals per estar congelats.\nPassejant pel riu Neva.\nI visitàrem la Fortalesa de Pedro i Pablo, erigida l’any 1703, és la ciutadela original de San Petesburg. La formen diferents edificis importants com la catedral de san Pedro i san Pablo on estan enterrats tsars des de Pedro I el grande fins Nicolas II i la seua familia.\nDels voltants de San Petersburg visitàrem el magnífic palau d’estiu de Catalina. Tot era una meravella, la façana exterior i l’interior, les parets i els sostres, el sol de marqueteria, perfectament dissenyat, les immenses sales i les menudes, la decoració, les làmpades, les pintures…tot sense excepció era digne d’admiració.\nPalau d'estiu de Catalina.\nEl daurat predominava i enlluernava perquè donava claror. Caminàvem de sala a sala sempre seguint el grup de manera controlada i dirigida, com quasi sempre, i en aquella època, en Rússia, bocabadats admirant tanta magnificència, tanta grandesa, tant de poder i tant d’or. Recorde que vaig pensar que tant de valor hi concentrat deuria de tenir un complex sistema de vigilància. Segurament el tindria, encara que per molt que vaig buscar no el vaig trobar. No vaig veure cap càmera. L’únic que s’hi veia vigilant era unes “guardianes” assegudes en incomodes cadires en cada sala. I recorde com alguna que altra d’elles, en lloc de fer la faena que tocava, custodiar els tresors que el museu guarda, dormia plàcidament sense contemplacions. Ni el clic del botó de la càmera fent-li la foto la despertava.\nEncara que això de dir que estaven vigilant és una manera general de dir les coses, doncs recorde perfectament que hi havia una d’elles, totalment dormida, el cap, fins i tot inclinat cap avall. I això que les cadires no eren els còmodes seients reials que hi havia per tot arreu! I ho recorde perquè no vaig poder evitar fotografiar-la mentre tendria un somni tal volta reial.\nInterior del palau de Catalina: enormes sales vigilades per unes guardianes "cansades".\nTambé visitàrem Peterhof, altra meravella arquitectònica russa plena de colors suaus envoltant d’un jardí preciós. Passejaven pels seus jardins uns personatges vestits d’època, simulant ser els amfitrions del palau. No ens cansàrem de donar voltes pels jardins, amb varietat de racons i amb precioses vistes que no deixàrem de fotografiar.\nEm va agradar San Petesburg, després de visitar Moscou, va ser com una finestra que s’obri en una habitació tancada.\nREFLEXIONS POSTERIORS, RÚSSIA estiu 1995\nPublicat per Mariló Sanz Mora a 9:08\nEtiquetes de comentaris: MUSEU, PASSEIG PER CIUTAT, RÚSSIA


1r Premi Avinyonet de Poesia - Ajuntament d'Avinyonet de Puigventós\nEstàs aquí:Home L'Ajuntament Notícies 1r Premi Avinyonet de Poesia\n1r Premi Avinyonet de Poesia\nPublicat el Dijous, 20 Mai 2021 09:27\nVols participar al Premi Avinyonet de Poesia? Fes un clic i t'expliquem com fer-ho!\nUs informem del 1r Premi Avinyonet de Poesia 2021, en el marc de la Vetllada de Poesia d'Avinyonet de Puigventós. Cada participant pot presentar un poema inèdit, en català, que no hagi estat guardonat en d’altres concursos i que no superi els 32 versos escrits amb ordinador, amb un títol i amb cos 12 i un interlineat d’1,5. El termini de recepció d’originals es tancarà el dia 25 de juny de 2021 a les dotze de la nit.\nL’acte de proclamació i lliurament de premis es farà el dijous 22 de juliol de 2021, a les 20h, en el marc dels actes de la festivitat de Sant Jaume d’Avinyonet de Puigventós i en el lloc on s’indiqui oportunament.


El Matí Digital - La primera revetlla\nAleshores vaig recordar que aquella era la primera revetlla que passaven a la presó.\nLa nostra filla ens ho va deixar ben clar: “I ara no penso parar per casa. No em veureu el pèl”, ens va deixar anar tan aviat com va haver acabat l’últim examen, ballant de felicitat damunt un somriure a l’abast només dels setze anys. I cal reconèixer que s’està esforçant a complir la seva paraula gairebé tant com s’ha esforçat a afrontar el primer curs de batxillerat. Dins la seva nova agenda d’exili i invisibilitat temporal (espero), la revetlla, lògicament, tenia uns quants cercles vermells al voltant, així que sa mare i jo ens vam trobar davant una novetat: una revetlla sense plans.\nLa falta de costum va fer que em costés reaccionar, però un cop superat el xoc vaig pensar que estaria bé baixar a sopar a Barcelona (des que no he de fer una hora de cua cada matí per arribar-hi, fins i tot em fa il·lusió baixar-hi de tant en tant), a un dels restaurants on solíem anar quan no en fèiem mai, de plans. A primera vista, el local estava pràcticament com l’havíem deixat setze anys enrere; vaig tenir una sensació estanya, de viatge en el temps una mica inquietant, fins que, en asseure’ns a taula, vaig detectar una presència que diria que abans no hi era: la música d’ambient. Posats a fer canvis, m’hauria estimat més una nova decoració, però en reconèixer la cançó que interpretava una dona de veu lànguida –"Unforgettable Fire", una de les meves preferides dels U2– vaig pensar que encaixava d’allò més bé en una nit de Sant Joan, i vaig atacar les olives que ens havien servit com a aperitiu.\nEl nivell de la cuina tampoc no havia canviat –afortunadament, en aquest cas–, i anàvem engolint l’ou cuit a baixa temperatura i els porros confitats amb tonyina marinada mentre la veu lànguida anava fent versions lànguides del "Something", el "Let’s Stay Together", i una de la Katy Perry, acompanyada per tot de metalls de fons per donar una mica de caliu (perdó, volia dir 'escalf') a tanta languidesa. Amb el verat escabetxat amb llenties va tornar: "Unforgettable Fire", un altre cop; i després, esclar, "Something", "Let’s Stay Together" i la Katy Perry. Vaig pensar que potser no s’havien adonat de la repetició, però n’hi va haver prou que transcorreguessin un roger a la brasa i un colomí al forn per comprovar que no havia estat pas un descuit: estàvem atrapats en un bucle infinit. A les postres, amb el cinquè bis, ja estava convençut que realment no oblidaria mai el foc dels U2, i amb els cafès i la coca hauria llançat a la foguera la dona de veu lànguida, tota la secció de vents, el Bono, The Edge, el Clayton i el Mullen Jr. (i el Sr., de passada).\nTot esperant el compte anava fent el meu propi compte del nombre de bisos, disposat a preguntar al cap de sala a quina escola de tècniques de tortura havia estudiat, quan una d’aquelles connexions sinàptiques imprevisibles em va dur, de versió en versió de cançons dels U2, fins al "One" de Johnny Cash; i després, de versió en versió de Johnny Cash, fins al "We’ll Meet Again" amb què el Polònia va tancar dijous passat la temporada, glaçant-nos el somriure.


El Parc del Montnegre i el Corredor, està situat a la Serralada litoral catalana, entre les comarques del Maresme i del Vallès Oriental, té una extenció aproximada de 15.000 ha. Les rieres de Vallgorguina i d’Arenys de Munt determinen la partió entre els massissos del Corredor i del Montnegre, que tenen els seus punts culminants al Santuari del Corredor, a 657 m. d’altitud i al Turó Gros, a 773 m.\nLa Mediterrànea i la depressió vallesana el limiten longitudinalment i la riera d’Argentona i la de Tordera ho fan transversalment.\nEls massissos del Montnegre i el Corredor, són dues unitats de relleu ben definides que disposen alineades en paral.lel a la costa, formant part de la Serralada litoral i constituint una barrera natural entre la plana litoral del Maresme i la depressió del Vallès i la Selva.\nEl substrat geològic dels dos conjunts muntanyosos és bàsicament format per un gran cos granític travessat per roques filonianes. No obstant això, a la part alta del Montnegre hi destaca una taca de material metamòrfil més resistent a l’erosió. El granit, en canvi, per l’efecte de la humitat ambiental i les temperatures benignes, es disgrega amb relativa facilitat, formant-se el típic sauló i determinant el relleu més suau i arrodonit del Corredor. D’acord amb la pluviometria mediterrànea d’aquesta zona, els rius i rieres són de règim majoritàriament esporàdic o estacional. El curs principal d’aigua és la Tordera que recull les aigües d’importants rieres de la vessant vallesana del Montnegre, com les de Vallgorguina, Olzinelles, Montnegre, Fuirosos i Ramió. Les conques del Maresme solen ser més curtes i de cabal sobtat, de vegades violent. Les més extenses són les d’Argentona, Arenys de Munt, Sant Pol i Pineda.\nEl Montnegre i el Corredor, consitueixen un conjunt muntanyent compacte i continu de relleu més aviat suau amb un paisatge remodelat per l’activitat humana i cobert de boscos mediterranis exuberants.\nEls dos massissos són, però ben diferents. El Montnegre, més gran i abrupte, és també més salvatge i impenetrable. El Corredor, en canvi, mostra un relleu més amable i suau, de formes arrodonides per l’erosió, que n’han afavorit l’ocupació agrícola de, fins i tot les àrees centrals.\nMés del 95% de la superficie del parc, és de caràcter forestal\nL’home s’ha establert des de molt antic en aquestes serres. L’excepcional situació geogràfica i la riquesa dels recursos naturals ja que van ser apreciats a la darreria del neolític, com ho evidencien el dolmen de la Pedra Gentil i el de la Pedra Arca.\nEls pobles ibers, concretament els laietans, es van instal.lar, seguint els seus costums, a les zones d’alçària mitjana, com el Turó del Vent i el Puig del Castell en què s’observen les restes del seus assentaments. L’ocupació romana els va forçar a baixar a les planes on van aparèixer nombroses vil.les agrícoles.\nA l’època medieval, la població s’agrupa en petits nuclis, més abundants en les zones baixes que en les altes. La importància de la religió a l’època es fa palesa en els nombrosos edificis religiosos disseminats pel parc natural.\nLa colonització agrícola posterior es reflecteix en els més de dos-cents masos que s’hi troben, d’entre els quals sobresurten Can Pradell de la Serra, Can Bosc, i Ca l’Oller de Fuirosos, i també en un paisatge que és el resultat de l’alternança de boscos i de conreus i en els qual l’activitat de l’home al llarg de la història té, en conseqüència, una importànica cabdal.\nEl Parc del Montnegre i el Corredor, proposa excursions per conèixer el parc, recomanades per a tots els públics:\nL’excursió proposada per visitar el Dolen de Ca l’Arenes, té una distància de 9.237 m. i es pot fer en 3 hores i 45 minuts, La Ruta s’inicia a Can Bosc, un dels masos més importants del Corredor, per continuar cap al Pou del Glaç.\nSeguint el camí principal, s'arriba fins a la clariana de Can Miloca, on es pot gaudir d'una excel•lent panoràmica del Corredor i també del Montseny. Passada una hora de camí, s'arriba al Dolmen de Ca l'Arenes, un sepulcre megalític descobert l'any 1997. La ruta segueix cap a l'alzinar vell de Ca l'Arenes i, i tot resseguint l'altiplà boscos del Corredor, s'arriba al Santuari, per baixar després fins a les Roques de Mataró. Reprenen el GR avall, es passa pel Puig Aguilar, per tornar després a Can Bosc.\nLa ruta per la Vall d’Olzinelles, té una distància de 9.600 m. i una durada de 3 hores i 30 minuts..\nL'inici de l'itinerari és a Can Draper de Sant Celoni, una casa pairal del 1860. L'excursió passa pel pont de Can Plana des d'on es pot veure una vall humida i fresca, i continua cap a la font del Rector, sobre la qual es troba el conjunt de la parròquia de Sant Esteve d'Olzinelles. Continuant l'itinerari, es podran descobrir els arbres monumentals d'Olzinelles, com ara el roure del Quintà. Se segueix després pel pla de les Mines i el sot de la Remor, molt a prop de Can Draper.\nL'excursió pel Montnegre carener, té una distància de 8.000 m. i una durada de 3 hores i 15 minuts.\nLa passejada comença a Sant Martí de Montnegre, per continuar fins al coll de Terra Negre. Més endavant, ens trobaren la roureda i els faigs d'en Preses. La ruta segueix cap al vaivé de la Casa Vella, on l'avellanosa cobreix la baga alterosa, i continua cap a la capella de Santa Maria de Montnegre. La pista segueix per la bagues de castanyers fins a l'alzina Grossa de Can Preses i des d'aquí, s'arribarà ja al punt d'inici, Sant Martí de Montnegre.\nLa documentació d'aquestes rutes es pot trobar a l'Oficina del Parc del Montnegre i el Corredor, i als Centres i Punts d'Informació del Parc.


Resultats de l'ECOFIN del 20 de juny (versió original completa en anglès) - Esguard de Dona\nBy Esguard de Dona - dissabte, de juny 21, 2014\nDocument ECOFIN 06 20 2014 English version\nEntre els acords es propugnen modificacions en les regles fiscals a la UE per tal d'evitar llacunes jurídiques que actualment existeixen i que serveixen perquè els grups empresarials aprofitin aquests desajustos per evitar el pagament d'impostos d'alguns tipus de beneficis que es distribueixen dins el grup.\nEl Consell ha acordat una modificació de les regles fiscals de la UE per tal d'evitar que la no imposició doble de\ngrups empresarials que es deriven dels acords de préstec híbrids.\nAixò tancarà una llacuna jurídica que actualment permet als grups de societats per explotar desajustaments entre\nles normes fiscals nacionals per tal d'evitar el pagament d'impostos en alguns tipus de beneficis distribuïts dins del grup.\nAixí mateix ha adoptat decisions en relació a procediments de dèficit excessiu a Bèlgica, República Txeca, Dinamarca el Països Baixos, Àustria i Eslovàquia ja que les dades confirmen que han reduït els seus dèficits per sota el 3 % del PIB.\nRecomana la incorporació de Lituània a la Zona Euro a partir de l'1 de gener de 2015, mostrant-se d'acord amb l'avaluació que la Comissió ja havia fet al respecte, segons la qual Lituània ha assolit un alt grau de convergència i compleix les condicions per a poder adoptar l'euro com a moneda. Aquesta proposta serà sotmesa al Consell Europeu.\nTambé va aprovar:\nl'aplicació d'un codi de conducta destinat a eliminar situacions fiscals pernicioses per a la competència\nun projecte de Directiva sobre la fiscalitat dels productes energètics\nuna proposta de Directiva envers a la creació d'una declaració d'IVA estàndard per tal de reduir la càrrega administrativa de les PIME


El Govern inclourà de nou el finançament de les escoles bressol en el projecte de pressupostos - Social.cat\nEl Govern preveu incloure de nou el finançament de les escoles bressol municipals en el projecte de pressupostos per al 2019, segons ha avançat el diari El Periódico. L'executiu català va retallar el 2012 la partida que corresponia a l'aportació que feia la Generalitat per aquest concepte. Fins llavors, les bressol es finançaven a terços entre Govern, ajuntaments i famílies.\nDiversos consistoris, entre ells la majoria de metropolitans i el de Barcelona, van recórrer la retallada als tribunals, que van donar-los la raó. Ara la Generalitat vol revertir aquesta situació i així consta en un document dels departaments d'Ensenyament i d'Economia, sense incloure encara quantitats. Caldrà, però, que el Parlament aprovi els pressupostos.\nL'objectiu, segons el document, és recuperar l'aportació de la Generalitat en el finançament de l'educació de zero a tres anys, i que això provoqui “una reducció de l'aportació que realitzen actualment les famílies dels alumnes”.\nEls ajuntaments i les diputacions van haver de fer-se càrrec dels recursos que deixava de posar la Generalitat perquè la retallada no repercutís en un augment del preu per a les famílies. Desenes de consistoris van portar aquesta qüestió als tribunals i el Tribunal Superior de Justícia de Catalunya (TSJC) els ha donat la raó en diverses ocasions, establint que el Govern ha de pagar de forma retroactiva tot el que ha deixat d'aportar els darrers anys. La Generalitat va presentar recurs i ara l'assumpte està en mans del Tribunal Suprem.


La torre major del castell de Rocafort queda al descobert - Regió7 :: El Diari de la Catalunya Central\nDel segle XI, les excavacions també han localitzat la cisterna\nsusana paz. manresa 01.12.2020 | 23:22\nEl castell de Rocafort era una important fortificació a l´edat mitjana de la qual, explica l´arqueòleg artesenc Òscar Trullàs, hi ha «força documentació» que permet no anar a cegues a l´hora d´afrontar una excavació. Entre els documents que parlen d´aquesta fortificació n´hi ha un de la presa de possessió del castell per part del Monestir de Sant Benet de Bages el 1377 en el qual surt esmentada la torre major del castell de la qual, fins fa uns dies, no hi havia cap resta visible.\nBuscar la torre major i posar-la al descobert era l´objectiu que s´havia proposat Trullàs, de l´empresa Arqueòlegs.cat i director de l´excavació, i l´Associació Rocafort: Patrimoni i Documentació en la campanya d´enguany, realitzada la setmana passada. I ha donat el seus fruits: a la part central del turó que ocupa el castell l´excavació ha tret a la llum una gran torre circular del segle XI, de 7 metres de diàmetre exterior, d´uns 4 a l´interior i amb uns murs d´1,35 metres d´amplada. La torre es troba «en un bon estat de conservació. Creiem que tenim bastants metres en alçada». De fet, es calcula que la torre podria haver fer uns 15 metres abans que s´enrunés. Enguany era el primer cop que s´excavava a dalt del castell i, adossada a la torre, explica Trullàs, els arqueòlegs també han localitzat la cisterna.\nDel castell de Rocafort només era visible un pany de paret de la fortificació. El 2013 es van iniciar els treballs arqueològics al turó on hi ha el castell, promoguts per l´Associació Rocafort: Patrimoni i Documentació i finançats per l´Ajuntament del Pont de Vilomara i Rocafort que, des fa tres anys, dedica una quantitat anual de 3.000 euros a les campanya d´excavació. El 2013 es va desbrossar el recinte; el 2015 es va netejar el gran fossar defensiu i, ara fa tres anys, es van descobrir les restes d´una construcció i un mur en el que era un aparcament per a caminaires i boletaires, a sota del castell. La troballa va fer sortir a la llum l´antiga sagrera del castell. Des d´aleshores, als 1.300 m2 que ocupa la fortificació, s´hi ha d´afegir un mínim de 3.500 m2 que es creu que ocupava la sagrera. «És un gran jaciment», confirmava Trullàs.\nDotze municipis del Bages encara tenen un risc de rebrot per sobre de 400 punts i cinc, per sobre de 1.000.\nArtés fa millores a la travessera del poble i l'accés al polígon industrial.\nLa Festa de la Verema tindrà una trentena d'actes repartits entre tretze municipis .


10 coses que potser no sabeu sobre els mosquits | medi ambient 2021\nAmb l’estiu arriben exèrcits de mosquits, que amb un esbufec i punxa torment les nostres tardes i nits. Molèsties que, de fet, no es limiten al període de molta calor, però que, en menor mesura, afortunadament continua als mesos de tardor i hivern. Però l’arribada dels mosquits no reserva només males notícies. També hi ha diverses curiositats.\n1) Hi ha almenys 3000 espècies de mosquits, de les quals 70 estan presents a Itàlia . No tots ataquen els humans: la majoria prefereix aus, amfibis i invertebrats.\n2) Només les femelles fecundades mosseguen, perquè la sang és rica en proteïnes necessàries per al desenvolupament dels ous. Els mascles? Prefereixen dedicar-se al nèctar de les flors.\n3) La saliva dels mosquits conté un anticoagulant que els permet aspirar la sang més fàcilment i indueix una resposta al·lèrgica pel nostre sistema immune (el blat ).\n4) Els mosquits tenen una debilitat per als bevedors de cervesa i alcohol en general. Potser perquè els que la prenen produeixen quantitats més grans d’acetona, etanol i metanol a través de la suor. En general, però, se senten atrets pel diòxid de carboni, alliberat per l’alè i la pell, i per l’àcid làctic, que poden percebre fins a 30 metres.\nTambé llegiu: Nosaltres i mosquits: 10 preguntes (i respostes)\n5) El brunzit es deu al parpelleig ràpid de les ales (de 300 a 600 vegades per segon). Segons alguns experts, seria una crida amorosa: atreta pel zumbit del mascle, el mosquit femella comença a imitar-lo, intentant arribar a la mateixa ombra per sintonitzar-se. Això també és amor.\n6) No és cert que siguin inútils, com es podria dir! Les espècies Aedes impiger i Aedes nigripes (per posar només un exemple), molt difoses a Canadà i Rússia, proporcionen un important recurs alimentari per a les aus migratòries : de fet moltes espècies enriqueixen la dieta d’insectes, aus, amfibis i peixos. També coneixem almenys dues orquídies del gènere Platanthera que reben pol·len de mosquits … A la naturalesa, res no serveix per a res: com a molt ignorarem la seva finalitat.\n7) Un mosquit adult viu com a màxim 5/6 mesos, sense anar gaire lluny del brot (per obtenir més informació). Però també hi ha mosquits errants: els de les marismes poden, per exemple, recórrer 150 km.\n8) Són els animals que reclamen més víctimes al món, perquè transmeten la malària que cada any, només a Àfrica, segons la revista Lancet, mata 1, 2 milions de persones.\n9) Els mosquits a la tarda són menys actius : fa massa calor i prefereixen mantenir-se frescos mentre esperen la nit.\n10) Els encanten els negres, els odien els blancs . Els estudis realitzats entre 1938 i 1955 han demostrat que els mosquits tenen una preferència per als que porten roba de color fosc. Negre sobretot, seguit de vermell i blau. Si bé trobarien el blanc poc atractiu. Però no s’aplica a totes les espècies.\nBONUS: el que més odien? L’oli extret de catnip que, segons alguns estudis, seria encara més repel·lent que el deeta (dietiltoluamida), considerat un dels més eficaços repel·lents d’insectes.


D'acord amb els articles 99 i següents de la Llei Orgànica 6/1985, d'1 de juliol, del Poder Judicial, en cada municipi on no existisca Jutjat de Primera Instància i Instrucció, i amb jurisdicció en el terme corresponent, hi haurà un Jutjat de Pau.\nEls jutjats de Paz coneixeran, en l'orde civil, de la substanciació en primera instància, fallada i execució dels processos que la Llei determine. Compliran també funcions de Registre Civil i les altres que la Llei els atribuïsca.\nEn l'orde penal, coneixeran en primera instància dels processos per faltes que els atribuïsca la Llei. Podran intervindre, igualment, en actuacions penals de prevenció, o per delegació, i en aquelles altres que assenyalen les lleis.\nEls jutges de Paz i els seus substituts seran anomenats per a un període de quatre anys per la sala de Govern del Tribunal Superior de Justícia corresponent. El nomenament recaurà en les persones triades pel ple del respectiu Ajuntament, amb el vot favorable de la majoria absoluta dels seus membres, entre les persones que, reunint les condicions legals, així ho sol·liciten. Si no haguera sol·licitant, el ple triarà lliurement.\nPodran ser anomenats jutges de pau, tant de titular com substitut, els que, encara no sent llicenciats en dret, reunisquen els requisits establits en esta Llei per a l'ingrés en la carrera judicial, i no estiguen incursos en cap de les causes d'incapacitat o d'incompatibilitat previstes per a l'exercici de les funcions judicials, a excepció de l'exercici d'activitats professionals o mercantils.


Mario Gas torna a Peralada per dirigir Turandot\nLove of Lesbian aquest cap de setmana al Festival del Cap Roig\tLove of Lesbian aquest cap de setmana al Festival del Cap Roig\nL'Arenal Sound trepitja fort i tanca amb Crystal Castles, Two Door Cinema Club i Steve Aoki\tL'Arenal Sound trepitja fort i tanca amb Crystal Castles, Two Door Cinema Club i Steve Aoki\nMas i Mas Festival de Barcelona, calaix de sastre\tMas i Mas Festival de Barcelona, calaix de sastre\nEl Festival de Torroella de Montgrí abasta 700 anys de música en 12 concerts\tEl Festival de Torroella de Montgrí abasta 700 anys de música en 12 concerts\nManel i la Gran Pegatina, aquest cap de setmana al Festival Internacional de Música de Cambrils\tManel i la Gran Pegatina, aquest cap de setmana al Festival Internacional de Música de Cambrils\nDiana Krall torna al Festival de Peralada\tDiana Krall torna al Festival de Peralada\nJoan Isaac inaugura el Camallera Cançó d'Autor\tJoan Isaac inaugura el Camallera Cançó d'Autor\nSons de la Col·legiata situa el Castell de Cardona al mapa d'estiu amb cinc concerts\tSons de la Col·legiata situa el Castell de Cardona al mapa d'estiu amb cinc concerts\nHi actuarà un cor de cent persones que representarà el poble\nL’òpera Turandot, de Puccini, arriba a Peralada aquest vespre. Dirigida per Mario Gas i amb l’escenògraf Paco Azorín, explica la història d’una princesa xinesa que no creu en l’amor i decideix que tan sols es casarà amb qui sàpiga endevinar tres enigmes. Li tallarà el cap als candidats que no passin les tres proves. L’obra serà interpretada per la soprano Iréne Theorin, la protagonista (princesa), el tenor Roberto Aronica i la soprano Maria Karazava.\nLa música va a càrrec de l’Orquestra Simfònica del Gran Teatre del Liceu, dirigida per Gampaolo Bisanti. Les veus d’Andrea Mastroni, Francisco Vas, Manel Esteve Madrid, juntament amb el Cor Intermezzo, dirigit per Enrique Rueda de director convidat, completen el repartiment. En total, hi ha un centenar de persones que formen el cor i que representen el poble.\nÉs la primera vegada que es presenta aquesta òpera al Festival de Peralada, malgrat que el director Mario Gas n’és un habitual: aquesta serà la vuitena obra que hi presenti, que a més és el 30è aniversari del festival. Hi haurà una segona funció dilluns vinent.


Presentació del llibre Avinyonet del Penedès, l'origen de la vinya - Turisme Avinyonet - L'origen de la vinya\nPresentació del llibre Avinyonet del Penedès, l’origen de la vinya\nEl proper diumenge 3 de febrer a les 12:00 a la sala d’actes del Centre de dinamització turística local a Avinyó Nou, es durà a terme la presentació del llibre Avinyonet del Penedès, l’origen de la vinya amb la presència dels seus autors.\nAquest projecte, impulsat per l’Ajuntament d’Avinyonet del Penedès i que ha comptat amb la col·laboració de la Diputació de Barcelona i el Grup CASSA, veurà finalment la llum després de 3 anys de treball de l’equip coordinador i els seus autors.\nEl llibre, editat per l’Editorial Andana, es podrà aconseguir el mateix dia de la presentació i fins el 23 d’abril de manera gratuïta presentant el val repartit a totes les llars del municipi degudament emplenat al Local social municipal d’Avinyó Nou (c/ Carme, 1 bis Avinyó Nou) en horari d’atenció al públic.\nA partir del dia 24 d’abril també es podrà aconseguir al preu especial de 15€ per als empadronats al municipi. (PVP a llibrerires 20€).


El vent serà protagonista a la crono de l’Europeu - El Periòdic d'Andorra\nEl vent serà protagonista a la crono de l’Europeu\nJulio Pintado i Òscar Cabanas obren la competició a la Bretanya francesa\nPublicat el Dijous, 15 de setembre de 2016 | 01:30 h\nJulio Pintado entrenant-se de cara a la cita continental. | Facebook\nEls Campionats d’Europa s’inicien avui a la Bretanya francesa. La contrarellotge obre la competició, amb la participació dels dos representants andorrans, Julio Pintado i Òscar Cabanas. La cursa estarà marcada per la meteorologia i per les ratxes de vent que es produeixen a la zona, que afectarà el desenvolupament dels ciclistes a la carretera.\nAquesta és la primera vegada que els corredors elit competeixen a l’esdeveniment, que compta amb la participació de 41 països. L’Europeu es va traslladar a Plumelec després de l’atemptat que va produir-se a Niça, on estava programat que s’hi disputés, perquè a la ciutat de la Costa Blava no es podia confirmar la seguretat després de l’incident. La crono té un recorregut de 45,5 quilòmetres, amb sortida a Josselin i arribada a Plumelec. Ahir els corredors es van poder exercitar al traçat i van conèixer les seves característiques. «És un circuit complicat, amb pujades i baixes constants. No té un metre pla», indica Pintado després de poder-s’hi entrenar. També destaca el temps, perquè a la zona «canvia a cada moment i podem viure al mateix dia sol, pluja, fred i calor». Especialment en compte tindran el vent, que provoca que «es faci més dur perquè va variant molt i et ve de diferents costats».\nA aquest Europeu arriba «amb els deures fets. Em trobo bé després de venir de competir d’Holanda i Bèlgica. La preparació que porto és molt bona». Dels 39 participants no hi haurà altres corredors de petits països, que són els que en un inici havien de servir de referència als andorrans. Per tant, l’objectiu està en completar la cursa «a prop de l’hora. Seria una molt bona mitjana aconseguir-la, però tot dependrà de les sensacions que tens durant la carrera. El vent també serà un factor important per aconseguir un temps o un altre».\nQui surt amb el mateix repte és Cabanas. «Estar el més a prop de l’hora seria espectacular, però sé que serà complicat. Em trobo amb bones sensacions i amb ganes de realitzar un bon paper». La presència del vent «afectarà a tothom per igual. Si ve per darrera ajuda, però sinó és així, ho complica».


Pere López al Consell General\nPere López, durant la sessió del Consell d'aquest matí.\nActualitzada 25/05/2020 a les 12:57\nEl Consell General ha aprovat aquest matí el Projecte de llei de mesures excepcionals i urgents en matèria processal i administrativa, que corregeix i clarifica les mesures en relació als ajuts per als autònoms, i determina els terminis de la represa de l'activitat judicial. El text ha tirat endavant amb onze vots a favor, cap en contra i quatre abstencions del Grup Parlamentari Socialdemòcrata. La sessió, que ha tingut una durada d'una hora i mitja, ha estat marcada per les crítiques dels grups de la majoria i el cap de Govern envers Pere López i la seva formació, a qui han retret no haver donat suport al Projecte tot i no contemplar totes les mesures que havien proposat.\nLópez ha reiterat que hi ha molts autònoms que encara no han percebut res des que va començar l'emergència sanitària, i ha justificat que no consideren suficients les ajuden que es preveuen en el text. "No podem donar l'esquena a les persones. El nostre compromís és amb elles i no amb el Govern", ha exposat el president socialdemòcrata. López també ha tillat d'"erràtica política" la gestió de l'executiu, a qui ha demanat més previsió. A més, ha retret per enéssima vegada que el Govern no hagi acceptat la ma estesa del seu partit polític. En aquest sentit, Xavier Espot ha replicat que amb Josep Pintat té trucades constants per discutir algunes propostes i amb López no, i ha culpat al president del Grup Parlamentari Socialdemòcrata de la manca de contacte directe. "Faci autocrítica i la ma estesa es podrà convertir en realitat molt aviat", ha manifestat el cap del Govern a López.\nEspot ha lamentat que no hagi donat suport a la llei i ha assenyalat que hi han propostes de la formació vermella que sí s'han tingut en consideració i quan no ha estat així s'ha justificat el motiu. López també ha centrat les crítiques dels consllers Carles Naudi d'Areny-Plandolit, Ester Molné i Ferran Costa. "El seu argument no s'aguanta. No donen suport a la llei perquè hi hagin aspectes negatius en el contingut, si no perquè no contempla algunes mesures que van proposar", ha retret Costa a López, mentre que el conseller de Ciutadans Compromesos ha apel·lat al 'Virtus Unita Fortior' de l'escut en moments com l'actual.\nEl president de Terceravia + Unió Laurediana + Independents, Josep Pintat, també ha demanat al Govern durant la sessió del Consell General que es redacti un full de ruta sobre els escenaris positius i adversos que pot tenir el país i que defineixi el procés de reobertura i de recerca de suport internacional. Pintat ha assegurat que és conscient que aquest procés és "difícil d'albirar", però que la clau és "anar a Europa per cerca aquests recursos econòmics". Així mateix, el grup parlamentari ha votat a favor de la llei de mesures urgents perquè el text "cerca diferents objectius com reprendre activitat jurisdiccional, aportar seguretat jurídica i evitar la desaparició de part del teixit productiu".\nPere va dir..Que es rebaixin el salari els consellers del PS com han fet els de la majoria. Vaja forma de predicar, amagant-se quant fa falta ... Política del estruç\nJa posats, acusa'ls de ser els autors del Cobid19 per desgastar al Govern. Jajaja\n#8 EL PA D AVUI GANA PER DEMA\nEl que estar passant al meu entendre, amb aquestes mesures, dintre d uns mesos estarem a una situacio terrible .Sort que el PS ha aconseguit reconduir en part la situacio. Molta gent estar amb ertos, el problema es que despres aniran a l atur. EL credit tou , al meu entendre, es pa per avui i gana per dema , pel motiu de que d aqui uns mesos la crisis que hi haura fara que no es puguin pagar.calia haver fet el que el PS demanava, congelar els deute, no crear-ne mes\n#7 ES NOTA QUE ELS DE DA JA HAN ACABAT EL TELETREBALL\nAlgu aprofita la fisica Quantica per anar repetint les coses.Cada dia es va repetint i aixo van calant amb la gent, es dir, QUE ELS DE PS ES BAIXIN EL SOU COM HAN FET LA MAJORIA, això es va passant en el cap de la gent (fisica quantica). Devant d aixo cal dir que la majoria de consellers tampoc l'han baixat el sou, ha sigut el govern. Això no vol dir , que no vulguin baixar-lo, cal una sessio al consell que no s ha fet encara per fer-ho\nQue es rebaixin el salari els consellers del PS com han fet els de la majoria. Vaja forma de predicar, amagant-se quant fa falta ... Política del estruç\nFerran va dir..El Govern està matant als autònoms; només es preocupen de les grans empreses\nAutònoms: no paguen lloguer ( LLei obnibus) , els i rebaixen la CASS, tenen crèdits a 0 avalats per govern, no paguen empleats ( ERTO), repor dels interesos dels credits de les polisses, això són ajudes! mai són prou, ja ho sé que demanar no fa pobre. En quant a el PS continua amb el terrorisme polític, la qüestió és portar la contraria i fer-se veure.\nSr.Lopez..Sra.Gili..i tots els seus acòlits s'estan rectractant!!!\nI m'explico..no sóc autónoma..però si dono tot el meu suport a aquest colectiu tan defenestrat i damnificats..i Vostés s'abstenen a ajudar?? i la Sra.Gili pensant-se encara si es rebaixen els sous?? Sobre tot quins discursos tant diferents tenia la Sra.Gili quan no era cònsol!! ara q no em toquin la butxaca!!Sento vergonya del meu propi pais, de les vostres falses mantres Virtus Unitia Fortior.\nLopez,Gili,per mi no merexeu el Sr.davant per q no ho sou, ni Senyor ni Senyora.Sabeu quantes families estem anant a pergar ajuda a Cáritas,a treballadores socials..per QUE NO ARRIBEEEEEEM!!!No ens dona per tot el mes..sou conscients??NOOOO!!!Dès d'els vostres xalets, dúplexs, àtics..q volem q mireu??si, cap a un altre costat!!\nNo oblideu MAI q us paguem entre tots i ara q sou vosaltres qui ens heu d'ajudar...quin fástic, quina decepció, quina vergonya!!!!El comú d'Escaldes está molt contenta amb la seva cónsol ioista!!!\nEl Govern està matant als autònoms; només es preocupen de les grans empreses\nDeixar als autònoms tirats i oblidats, desde el 13 de març, sense percebre cap ajuda, és un fet vergonyós i deplorable. Si les ajudes no arriben aviat, no ens quedarà altra que tancar, i recórrer als assistents socials.\nMentrestant, les vaques sagrades continuen a la seva, i amb el seu festí.\n#1 Andorrà 2.0\nEm preocupa molt la visió que te el Cap de Govern del Consell General. És el lloc per debatre aviam si ens n'adonem d'una vegada! A mi si em representa l'abstenció del PS.